Τη στιγμή που σύσσωμη η αντιπολίτευση αποχώρησε από τη Βουλή καταγγέλλοντας τροπολογίες της τελευταίας στιγμής δια χειρός Βρούτση και κατ΄εντολή ΣΕΒ, το Πρώτο Θέμα, είδε… αποχώρηση της αντιπολίτευσης γιατί διαφωνούσε με το πλαφόν στις «χρυσές» συντάξεις!

Το Πρώτο Θέμα, υποστηρίζει, μάλιστα, ότι «η κυβέρνηση κατέθεσε τροπολογία για να κοπεί η φάμπρικα που είχε ανοίξει ο νόμος Κατρούγκαλου - Αντιδράσεις από όλα τα κόμματα της αντιπολίτευσης που αποχώρησαν από τη συνεδρίαση».

Κουβέντα, βέβαια, για τον πραγματικό λόγο αποχώρησης σύσσωμης της αντιπολίτευσης που δεν ήταν άλλος από τις τροπολογίες που καταργούν και μάλιστα αναδρομικά την υποχρέωση των εργοδοτών να αιτιολογούν απολύσεις καθώς και την ευθύνη εργολάβων/υπεργολάβων απέναντι στους εργαζόμενούς τους.